Informácia pre verejnosť

podľa § 24 ods. 1 a oznámenie o predložení zámeru podľa § 23 ods. 1) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“).

a)	Okresný úrad Galanta, odbor starostlivosti o životné prostredie, Nová Doba 1408/31, 924 36 Galanta, oznamuje verejnosti, že navrhovaná činnosť „Vinárstvo – Promitor Vinorum“ podlieha zisťovaciemu konaniu podľa § 18 ods. 2, písm. b) zákona.
 
Príslušný orgán 	Okresný úrad Galanta
Odbor starostlivosti o životné prostredie
Nová Doba 1408/31
924 36 Galanta	
Názov navrhovanej činnosti 	„Vinárstvo – Promitor Vinorum“	
Miesto realizácie	Galanta	
Predmet činnosti 	Prestavba existujúcej budovy a výstavba nových objektov formou prístavby, jej vybavenie strojmi a zariadeniami na dovoz a spracovanie čerstvého hrozna, výroby a distribúcii vína. 	
Navrhovateľ 	Promitor s.r.o., 
Matúškovská cesta 1551/31, 
924 01 Galanta	

b)	Okresný úrad Galanta, odbor starostlivosti o životné prostredie, Nová Doba 1408/31, 924 36 Galanta ako príslušný orgán štátnej správy podľa § 1 a § 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov oznamuje, že začalo správne konanie vo veci posudzovania predpokladaných vplyvov na životné prostredie dňom 13. 07. 2015 doručením zámeru navrhovateľom.
c)	Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
d)	Druh požadovaného povolenia pre realizáciu navrhovanej činnosti alebo jej zmeny:
•	  Povolenie v zmysle zákona č. 50/1976 Zb. o územnom plánovaní a stavebnom poriadku (stavebný zákon).
e)	Neuvádzame.
f)	Relevantné informácie sú sprístupnené v Informačnom systéme EIA/SEA na adrese: www.enviroportal.sk.
Podľa § 23 odseku 3 zákona dotknutá obec do troch pracovných dní od doručenia zámeru informuje o ňom verejnosť na úradnej tabuli obce a zároveň oznámi, kde a kedy možno do zámeru nahliadnuť, v akej lehote môže verejnosť podávať pripomienky a miesto, kde sa môžu pripomienky podávať. Zámer musí byť verejnosti sprístupnený najmenej po dobu 21 dní od zverejnenia informácie o jeho doručení. 
g)	Verejnosť môže doručiť svoje písomné stanovisko k zámeru príslušnému orgánu do 21 dní od zverejnenia zámeru na webovom sídle ministerstva alebo od zverejnenia oznámenia podľa § 23 odseku 3 na adresu:
	Okresný úrad Galanta
odbor starostlivosti o životné prostredie
Nová Doba 1408/31
924 36 Galanta
Písomné stanovisko sa považuje za doručené, aj keď je doručené v stanovenej lehote prostredníctvom dotknutej obce.

Povoľujúci orgán	Mesto Galanta, Mierové námestie č. 940/1, 924 18 Galanta	

h)	Neuvádzame.